***Зерайна***

**Жанар КУЧЕРБАЕВА,**

*Алматы облысы,*

*Іле ауданы,*

*Ақши ауылы*

*№41 Т.Бокин атындағы*

*орта мектептің*

*музыка пәні мұғалімі*

**«Орган музыкасы»**

**Сабақтың мақсаттары:**

1. Жаңа тақырып «Орган музыкасы» туралы мағұлмат беру. Жаңа ән жаттау.

2. Өткенді қайталау. Балалардың ой-өрісін кеңейтіп, шығармашылыққа баулу. Музыкалық, есте сақтау, сөйлеу қабілеттерін дамыту.

3. Балалардың бойына музыкалық эстетикалық тәрбие беру.

**Сабақтың типі:** Жаңа білімді меңгерту.

**Сабақтың түрі:** Аралас сабақ.

**Сабақтың әдісі:** Сұрақ-жауап, әңгімелесу, үйрену.

**Сабақта пайдаланылатын көрнекіліктер:** Суреттер, сөзжұмбақтар.

**Техникалық құралдар:** Саз аспабы, «Ямаха» синтезатор.

**Пәнаралық байланыс:** әдебиет, музыка, тарих.

**Сабақтың барысы:**

**Ұйымдастыру кезеңі:** Балалармен амандасу. Түгендеу, зейіндерін сабаққа аудару.

**Шәкірттердің қызығушылығын ояту:**

– Балалар бүгінгі сабағымызды бастамас бұрын, өткен сабақтарға шолу жасап көрейік. Бүгінгі ойнайтын ойынымыздың аты **«Қызықты тоғыздық»** деп аталады. Тақтаға назар аударайық. Әр жұлдызшаның астында сұрақтар жасырылған, сол сұрақтарға жауап беріп көрейік.

1. Хор дегеніміз не?
2. Хордағы дауыстарды ата?
3. Хордың түрлерін ата?
4. Төрт орындаушының бірігіп орындауын не дейді?
5. Ансамбль дегеніміз не?
6. Жалғыз орындаушы қалай аталады?
7. Хордағы әйелдер дауысы қалай аталады?
8. Балалар дауысы қалай аталады?
9. Аралас хор қандай топтардан құралады?

**Жаңа тақырып:** Балалар жаңа тақырыпты бастамас бұрын мен сендерге сөзжұмбақ дайындап келдім. Осы сөзжұмбақтың шешіміне байланысты бүгінгі жаңа сабағымыздың тақырыбы шығады**.**

**«Орган»** сөзжұмбағын шешу.

Бүгінгі жаңа тақырыбымыздың аты **«Орган музыкасы»** деп аталады.

**Орган** музыкалық аспаптардың ең үлкені. Органды фортепианода ойнағандай басқыштарын басып ойнайды. Орган фортепианодай ішекті емес, үрмелі аспап. Органды «Аспаптардың патшасы» деп атайды. Органды ойнағанда бірнеше аспап қосылып ойнап жатқан тәрізді болады. Бірақ ол олай емес. Ешқандай аспаптар да, музыканттар да жоқ, оларды басқарып тұрған дирижер да жоқ. Өйткені осынша аспаптардың дыбысы бір ғана органнан, бір ғана органшының ойынынан шығады. Өте үлкен орган аспабы әртүрлі өлшемдегі түтікшелерден, ауа желпуіштен, басқыштардан және тежегіштен тұрады. Органшы қолымен де аяғымен де бірдей орындалады. Органның түтікшелері темірден жасалады. Олардың ұзындығы бірнеше сантиметрден басталып, бірнеше метрге дейін жеткен. Түтіктер үлкен болған сайын оның дыбысы жуан болады, ал кішірейген сайын дыбысы да жіңішкере береді. Түтік көп болса дыбысы да көбейіп күшейе түседі. Орган аспабы дыбыс бояуы жағынан өте бай.

**Жаңа сабақты бекіту:** Балалар сендерге бүгінгі сабақ түсінікті ма?

*Ендеше мынандай сұрақтарға жауап беріп көрейік.*

1. Орган аспабы туралы сипаттама бер?

2. Органда ойнайтын музыкантты кім дейміз?

3. Орган аспабын қалай ойнайды?

4. Орган аспабы аспаптардың қандай тобына жатады?

5. Органды «Аспаптардың патшасы» деп неге атайды?

**«Әуенді тап» ойыны.**

Балаларға саз аспабында өздеріне таныс әндерді ойнап жасыру.

Әннің атын сұрау, хормен қосылып орындау.

***Жасырылатын әндер:***

***«Кел билейік»***

***«Домбыра сазы»***

***«Шырша әні»***

***«Туған жер»***

**Ән үйрену:**

– Балалар алда қандай мереке келе жатыр?

– Дұрыс айтасыңдар, 8-ші наурыз – Халықаралық аналар мерекесі.

Ендеше, осы мерекеге орай, ана туралы өз пікірлерімізді айтайық.

Бүгінгі үйренетін әніміз аналарға арналады. Әннің аты **«Апа, туған** **күніңмен»** деп аталады. Әнді үйренбес бұрын әнді шығарған автормен танысайық. Әннің әуенін де сөзін де жазған К.Ыбырайұлы екен.

*Әнді хормен,жеке және топпен орындау.*

1. Өзің маған бақ берген,

Өмір берген, апа.

Бестік толы дәптермен,

Қуантайын, апа.

2. Жарқырасын маңдайың,

Ауырмашы, апа,

Құтты болсын әрдайым,

Туған күнің, апа.

**Сабақты қорытындылау: «Топтастыру стратегиясы»**

Үш қатарға **«Орган», «Ана», «Домбыра»** сөздерін таратып, әр қатар өздеріне тиесілі сөздердің мағынасын ашып, мағұлматтар беру.

**«Әріптердің түсіне қарап, аспаптардың атауын тап» ойыны.**

**«Ой толғаныс»** Балалар бүгінгі сабақта нені үйрендік? Кәне, соны ортаға алайық

**Не үйрендік?**

**Үйге тапсырма:** «Орган музыкасы» тақырыбын мазмұндап келу, жаңа әнді жаттау.

**Бағалау:** Оқушылардың білімдерін бағалау.